ডিমলা (নীলফামারী) সংবাদদাতা জানান, নীলফামারীর ডিমলায় সোমবার সন্ধ্যায় কালবৈশাখী ঝড়ে ফসলের ব্যাপক ক্ষতি হয়েছে। মাত্র ১০ মিনিটের ঝড়ে গাছ-পালা ভেঙ্গে দোকানপাট, ঘরবাড়ী ও শিক্ষা প্রতিষ্ঠানের ব্যাপক ক্ষতি সাধিত হয়। পশ্চিম ছাতনাই, পূর্ব ছাতনাই, বালাপাড়া ও খগাখড়িবাড়ী ইউনিয়নের বোরো পাকাধান ক্ষেতের ব্যাপক ক্ষতি হয়। ছাতনাই কলোনী বাজারের ২৫টি দোকান ঘর বাতাসে উড়ে যায়। পূর্ব ছাতনাই ইউপি চেয়ারম্যান আব্দুল লতিফ খাঁন জানান, ঝড়ে বাজারের ব্যবসায়িদের ৩  লক্ষাধিক টাকা ক্ষতি হয়েছে। ঝড়ে বাজারের ৬ ব্যবসায়ী আহত হয়েছে। খগাখড়িবাড়ী ইউনিয়নের একতা নিম্ন মাধ্যমিক বালিকা বিদ্যালয়টি ভেঙ্গে পড়ায় বিদ্যালয়টিতে ছুটি দেয়া হয়েছে। উপজেলা নির্বাহী কর্মকর্তা মিজানুর রহমান জানান, কালবৈশাখী ঝড়ে কাঁচা ঘরবাড়ী, গাছপালা ও ফসলের ব্যাপক ক্ষতি হয়েছে।